azeotrop destillasjon
Store norske leksikon,Teknologi og industri,Industri,Kjemisk industri
Azeotrop destillasjon, separasjon av komponenter i en azeotrop blanding, enten ved tilsetting av en væske som gjør blandingen heterogen azeotrop eller ved å forskyve sammensetningen av azeotropen ved å operere ved forskjellige trykk. Det brukes to destillasjonskolonner.
Ved heterogene azeotroper føres dampen fra begge kolonnene sammen og kondenseres. Kondensatet gir to væskefaser som dekanteres og brukes som tilbakeløp i hver sin kolonne. Et eksempel er fremstilling av absolutt alkohol fra 96 prosent sprit ved tilsats av sykloheksan.Ved destillasjon med forskjellig trykk i kolonnene brukes kondensatet fra den ene kolonnen som del av fødingen til den andre. De rene produktene kommer ut som bunnprodukter i kolonnene. Les mer i Store norske leksikon destillasjon  destillasjonskolonne  destillasjonsapparat